stanford-oval/wikipedia huggingface dataset:
พอลิเมอร์

แผนผังจำลองโมเลกุลของพอลิเมอร์
พอลิเมอร์ (อังกฤษ: polymer) ความหมายของพอลิเมอร์นั้นก็มาจากรากศัพท์กรีกสำคัญ 2 คำ คือ Poly (จำนวนมาก) และ Meros (ส่วน หรือ หน่วย) พอลิเมอร์เป็นสารโมเลกุลขนาดใหญ่ (Macromolecule) พอลิเมอร์จะประกอบไปด้วยหน่วยซ้ำกัน (repeating unit) ของมอนอเมอร์ (Monomer) หลาย ๆ หน่วยมาทำปฏิกิริยากัน มอนอเมอร์นี้จัดเป็นสารไมโครโมเลกุล (Micromolecule) ชนิดหนึ่ง พอลิเมอร์ที่ประกอบด้วยหน่วยย่อยหรือมอนอเมอร์ชนิดเดียวกันทั้งหมด จัดเป็นโฮโมพอลิเมอร์ (Homopolymer) แต่ถ้ามีมอนอเมอร์ต่างกันตั้งแต่ 1 ชนิดขึ้นไป จัดเป็นโคพอลิเมอร์ (Copolymer) สารบางอย่างที่มีสมบัติอย่างพอลิเมอร์ เช่น สารพวกไขมันที่มีแต่ละหน่วยที่ไม่ซ้ำกันนั้นจะเป็นเพียงแค่สารแมคโครโมเลกุลเท่านั้น ไม่จัดเป็นพอลิเมอร์
พอลิเมอร์มีทั้งที่เกิดเองในธรรมชาติ (Natural polymer) และพอลิเมอร์สังเคราะห์ (Synthetic polymer) ตัวอย่างของ โพลิเมอร์ธรรมชาติ ได้แก่ แป้ง เซลลูโลส โปรตีน กรดนิวคลีอิก และยางธรรมชาติ ส่วนพอลิเมอร์สังเคราะห์ เช่น พลาสติก เส้นใย โฟม และกาว พอลิเมอร์ทั้งสองชนิดนี้เข้ามามีบทบาทมากในชีวิตประจำวัน เราต้องใช้ประโยชน์จากพอลิเมอร์ และพอลิเมอร์แต่ละชนิดมีสมบัติต่างกัน จึงนำหน้าที่หรือนำไปใช้งานที่ต่างกันได้
พอลิเมอร์ที่เป็นที่นิยมใช้มากที่สุดคือพลาสติก ซึ่งเป็นคำที่ใช้อ้างถึงกลุ่มของวัสดุธรรมชาติและสังเคราะห์กลุ่มใหญ่ที่มีคุณสมบัติและการใช้งานต่างกัน พอลิเมอร์ธรรมชาติเช่นชแล็กและอำพันที่ใช้มาเป็นเวลากว่าศตวรรษ พอลิเมอร์ชีวภาพ เช่น โปรตีนและกรดนิวคลีอิกที่มีบทบาทสำคัญในกระบวนการทางชีวภาพ พอลิเมอร์ธรรมชาติอื่น ๆ เช่นเซลลูโลสที่เป็นองค์ประกอบหลักของกระดาษและไม้ พอลิเมอร์สังเคราะห์ที่เป็นที่รู้จักกันดี ได้แก่ บาเกไลต์, นีโอพรีน, ไนลอน, พีวีซี, พอลิสไตรีน, พอลิอคริโลไนไตรล์ และพีวีบี การศึกษาเกี่ยวกับพอลิเมอร์ได้แก่ เคมีพอลิเมอร์, ฟิสิกส์พอลิเมอร์และวิทยาศาสตร์พอลิเมอร์
พอลิเมอร์สังเคราะห์ในปัจจุบันมีการประยุกต์ใช้ในอุตสาหกรรมเกือบทุกชนิด พอลิเมอร์มีการใช้ในการยึดเกาะและการหล่อลื่นอย่างกว้างขวาง เช่นเดียวกับการใช้เป็นโครงสร้างตั้งแต่ของเด็กเล่นจนถึงยานอวกาศ มีการใช้เป็นยาทางชีวภาพในฐานะเป็นตัวขนส่งยาในสิ่งมีชีวิต พอลิเมอร์เช่น พอลิ เมทิล เมทาคริเลต ที่ใช้ในกระบวนการโฟโตเรซิสในอุตสาหกรรมกึ่งตัวนำ และสารไดอิเล็กทริกโปแทสเซียมต่ำสำหรับใช้ในคอมพิวเตอร์สมรรถนะสูง ปัจจุบันยังมีการพัฒนาพอลิเมอร์ที่ยืดหยุ่นได้สำหรับอิเล็กทรอนิกส์
การเรียกชื่อพอลิเมอร์แบบมาตรฐาน

มีการเรียกชื่อพอลิเมอร์หลายวิธี พอลิเมอร์ที่ใช้ทั่วไปส่วนใหญ่ใช้ชื่อสามัญที่เคยใช้ในอดีตมากกว่าชื่อที่ตั้งตามแบบมาตรฐาน ทั้งสมาคมเคมีอเมริกันและไอยูแพกได้กำหนดการตั้งชื่อแบบมาตรฐานซึ่งมีความคล้ายคลึงกันแต่ไม่เหมือนกันทั้งหมด ชื่อที่เป็นมาตรฐานทั้งสองระบบเป็นชื่อที่แสดงถึงชนิดของหน่วยย่อยที่ประกอบเป็นพอลิเมอร์มากกว่าจะบอกถึงธรรมชาติของหน่วยที่ซ้ำๆกันในสาย ตัวอย่างเช่น พอลิเมอร์ที่สังเคราะห์จากเอทิลีนเรียกว่าพอลิเอทิลีน ยังคงลงท้ายด้วย –อีน แม้ว่าพันธะคู่จะหายไประหว่างกระบวนการเกิดพอลิเมอร์
การจัดเรียงของมอนอเมอร์ในพอลิเมอร์

พอลิเมอร์ที่พบไม่ว่าจากในธรรมชาติ และที่สังเคราะห์ขึ้น มีโครงสร้างได้หลายรูปแบบ ทั้งนี้ขึ้นกับการเข้าเกาะของมอนอเมอร์ (ดูเทียบกับรูปด้านขวามือ)
พอลิเมอร์สายตรง (Linear polymer)  พอลิเมอร์ชนิดนี้จะเป็นโซ่ตรงยาว
Alternating copolymer (2)
Statistical copolymer หรือ random copolymer (3)
Block copolymer (4)
Graft หรือ grafted copolymer (5)
พอลิเมอร์สังเคราะห์

การสังเคราะห์พอลิเมอร์เป็นกระบวนการของการรวมโมเลกุลขนาดเล็ก ๆ ที่เป็นหน่วยย่อยเข้าด้วยกันด้วยพันธะโควาเลนต์ ในระหว่างกระบวนการเกิดพอลิเมอร์ หมู่ทางเคมีบางตัวจะหลุดออกจากหน่วยย่อย หน่วยย่อยในพอลิเมอร์จะเป็นหน่วยซ้ำ ๆ กัน
การสังเคราะห์ในห้องแลบ วิธีการในห้องแลบแบ่งได้เป็นสองกลุ่มคือการสังเคราะห์แบบควบแน่นและการสังเคราะห์แบบเติม อย่างไรก็ตาม วิธีการทีใหม่กว่าเช่นการสังเคราะห์แบบของเหลว ไม่สามารถจัดเข้าในกลุ่มใดได้  ปฏิกิริยาการสังเคราะห์พอลิเมอร์อาจเกิดขึ้นโดยมีหรือไม่มีตัวเร่งก็ได้ ในปัจจุบันมีการศึกษาทางด้านการสังเคราะห์พอลิเมอร์ธรรมชาติ เช่นโปรตีนในห้องแลบ
การสังเคราะห์ทางชีวภาพ พอลิเมอร์ธรรมชาติมีสามกลุ่มคือ พอลิแซคคาไรด์ พอลิเพปไทด์ และพอลินิวคลีโอไทด์ ในเซลล์ พอลิเมอร์เหล่านี้ถูกสังเคราะห์ด้วยเอนไซม์ เช่นการสร้างดีเอ็นเอด้วย เอนไซม์ดีเอ็นเอ พอลิเมอเรส การสังเคราะห์โปรตีนเกี่ยวข้องกับการใช้เอนไซม์ที่ซับซ้อนและเกี่ยวข้องกับการถอดรหัสทางพันธุกรรมในดีเอ็นเอ แล้วจึงถ่ายทอดรหัสจากดีเอ็นเอเป็นข้อมูลของลำดับกรดอะมิโน โปรตีนอาจถูกดัดแปลงหลังจากการแปลรหัสเพื่อให้มีโครงสร้างเหมาะสมกับการทำงาน
การดัดแปลงพอลิเมอร์ธรรมชาติ พอลิเมอร์ที่มีความสำคัญในทางการค้าหลายชนิดสังเคราะห์จากการดัดแปลงพอลิเมอร์ธรรมชาติทางเคมี ตัวอย่างเช่นปฏิกิริยาระหว่างกรดไนตริกกับเซลลูโลส เกิดเป็นไนโตรเซลลูโลส และการทำให้ยางธรรมชาติแข็งตัวโดยการเติมกำมะถัน
รูปแบบการใช้งานของพอลิเมอร์

พอลิเมอร์ที่เรามีการใช้งานในชีวิตประจำวันนั้น สามารถแบ่งออกตามลักษณะทางกายภาพได้ออกมากว้าง ๆ ได้ 4 แบบ ก็คือ
เส้นใย เป็นพอลิเมอร์กลุ่มที่แข็งแรงที่สุด เนื่องจากพื้นที่หน้าตัดของเส้นใยนั้นมีขนาดที่เล็กมาก ตัวพอลิเมอร์เองจึงจำเป็นต้องรับแรงในแนวแกนเส้นใยให้ได้สูงสุด เส้นใยจึงมีลักษณะทางกายภาพที่ดูเบาบาง แต่มีความแข็งแรงสูง
พลาสติก มีความแข็งแรงรองจากเส้นใย แม้ว่าการใช้งานพลาสติกนั้น จะมีมิติความกว้าง ยาว สูง มากกว่าเส้นใยหลายเท่า ทำให้ดูเหมือนว่าแข็งแรงกว่าเส้นใย แต่ถ้าลองนำพลาสติกไปฉีดให้มีความบางเท่าเส้นใย จะพบว่ามันแข็งแรงน้อยกว่ามาก
ยาง มีจุดเด่นคือความยืดหยุ่นสูง เราจึงไม่เปรียบเทียบเรื่องความแข็งแรง แต่มักจะคำนึงถึงค่าเปอร์เซ็นต์การยืดตัวก่อนขาด (elongation at break) และแรงดึงที่จุดขาด (load at break) แทน นอกจากนี้พอลิเมอร์ในกลุ่มนี้จำเป็นต้องมีการคืนตัวกลับได้ดีด้วย (recovery property) จึงต้องมีการเพิ่มแรงยึดเหนี่ยวระหว่างโซ่โมเลกุลด้วยการเชื่อมขวาง (crosslink) ซึ่งจุดที่เชื่อมขวางนี้ควรจะอยู่ห่างกันในระยะที่เหมาะสม เนื่องจากหากถี่เกินไป ยางที่ได้จะมีลักษณะแข็งไม่ยืดหยุ่น ในขณะที่ถ้าห่างเกินไป ก็จะได้ยางที่มีลักษณะนิ่มเกินไป
สารละลายและลาเทกซ์ ใช้งานในรูปของพอลิเมอร์ที่กระจายตัวในของเหลวอื่น ๆ ไม่ว่าจะเป็นตัวทำละลายของพอลิเมอร์เอง หรือกระจายตัวเป็นอิมัลชันในน้ำ ลักษณะการใช้งานคือเป็น กาว สีทาบ้าน เชลแล็ค หรือ สารเคลือบผิวอื่น ๆ พอลิเมอร์ในกลุ่มนี้ควรจะกระจายตัวได้ดี และมีความสามารถในการเชื่อมขวางได้ในสภาวะที่มีแสง หรือแก๊สออกซิเจนได้ หรือไม่ก็สามารถที่จะนำตัวเองไปเกี่ยวพัน (entanglement) กับวัสดุอื่น ๆ ได้
ชนิดของพอลิเมอร์ (แบ่งตามโครงสร้างโมเลกุล)

เมื่อพิจารณาการเชื่อมโยงระหว่างสายโซ่โมเลกุล (crosslinking) เราสามารถแบ่งชนิดของพอลิเมอร์ได้เป็น 3 ชนิด ดังนี้
Thermoplastic polymers เป็นพอลิเมอร์สายตรงหรือกิ่ง ไม่มีการเชื่อมโยงระหว่างสายโซ่โมเลกุล ส่งผลให้สายโซ่โมเลกุลขยับตัวง่ายเมื่อได้รับแรงหรือความร้อน สามารถหลอมและไหลได้เมื่อได้รับความร้อน เป็นส่วนประกอบหลักในพลาสติกอ่อน เช่น Polyethylene ในถุงพลาสติก
Elastomers เป็นพอลิเมอร์ที่มีการเชื่อมโยงระหว่างสายโซ่โมเลกุลเล็กน้อย ซึ่งทำหน้าที่ดึงสายโซ่โมเลกุลกลับมาให้อยู่ในสภาพเดิม เมื่อปล่อยแรงกระทำ
Thermosetting polymers เป็นพอลิเมอร์ที่มีการเชื่อมโยงระหว่างสายโซ่โมเลกุลอย่างหนาแน่น ส่งผลให้สายโซ่โมเลกุลขยับตัวยากเมื่อได้รับแรงหรือความร้อน วัสดุที่มีพอลิเมอร์ชนิดนี้เป็นองค์ประกอบหลัก จึงรับแรงได้ดี และไม่หลอมเหลวเมื่อได้รับความร้อน อย่างไรก็ตาม เมื่อความร้อนสูงถึงอุณหภูมิสลายตัว (Degradation temperature) วัสดุจะสลายตัวไปเนื่องจากพันธะเคมีแตกหัก พอลิเมอร์ชนิดนี้ เป็นส่วนประกอบหลักในพลาสติกแข็ง เช่น ถ้วยชามเมลามีน หลังคาไฟเบอร์ (Thermosets เสริมใยแก้ว)
โครงสร้างของพอลิเมอร์

คุณสมบัติทางโครงสร้างของพอลิเมอร์เกี่ยวข้องกับการจัดตัวทางกายภาพของลำดับโมโนเมอร์ตลอดแกนหลักของสาย โครงสร้างมีอิทธิพลต่อคุณสมบัติอื่น ๆ ของพอลิเมอร์ ตัวอย่างเช่น พอลิเมอร์สายตรงอาจจะละลายหรือไม่ละลายในน้ำขึ้นกับว่าหน่วยย่อยนั้นมีขั้วหรือไม่ แต่ในกรณีของยางธรรมชาติ ยางธรรมชาติสองชนิดอาจจะแสดงความทนทานต่างกันแม้จะมีหน่วยย่อยเหมือนกัน นักวิทยาศาสตร์พอลิเมอร์พยายามพัฒนาวิธีการเพื่ออธิบายทั้งธรรมชาติของหน่วยย่อยและการจัดเรียงตัว
การจำแนกหน่วยย่อย

การจำแนกหน่วยย่อยที่ประกอบเป็นพอลิเมอร์เป็นลักษณะแรกและสำคัญที่สุดของพอลิเมอร์ หน่วยที่ซ้ำกันจะพบซ้ำ ๆ ตลอดสายและใช้ในการจำแนกพอลิเมอร์ พอลิเมอร์ที่มีหน่วยย่อยเหมือนกันหมดเรียกว่าโฮโมพอลิเมอร์ ส่วนพอลิเมอร์ที่มีหน่วยย่อยหลายชนิดผสมกันเรียกโคพอลิเมอร์ พอลิสไตรีนเป็นตัวอย่างของโฮโมพอลิเมอร์ เอทิลีน-ไวนิลอะซีเตตเป็นตัวอย่างของโคพอลิเมอร์ พอลิเมอร์ทางชีวภาพบางชนิดประกอบด้วยหน่วยย่อยต่างกันแต่มีโครงสร้างใกล้เคียงกันเช่นพอลินิวคลีโอไทด์ที่มีหน่วยย่อยเป็นนิวคลีโอไทด์ พอลิเมอร์ที่มีหน่วยย่อยที่มีประจุจะเรียกว่าพอลิอิเล็กโทรไลต์ หน่วยย่อยของพอลิเมอร์ชนิดนี้เรียก ไอโอโนเมอร์
แหล่งข้อมูลอื่น

โคพอลิเมอร์ประเภทต่าง ๆ
พาราลิมปิกนิวซีแลนด์

พาราลิมปิกนิวซีแลนด์ (อังกฤษ: Paralympics New Zealand (PNZ, รหัสไอโอซี: NZL) เป็นคณะกรรมการพาราลิมปิกแห่งชาติที่เป็นตัวแทนของประเทศนิวซีแลนด์สำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่ออกแลนด์ ประเทศนิวซีแลนด์ ก่อตั้งเมื่อปี พ.ศ. 2511 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากนิวซีแลนด์เข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกโอเชียเนีย (โอพีซี)
ดูเพิ่ม

ประเทศนิวซีแลนด์ในพาราลิมปิก
ประเทศนิวซีแลนด์ในโอลิมปิก
แหล่งข้อมูลอื่น

พาราลิมปิกนิวซีแลนด์
| ด ค ก คณะกรรมการพาราลิมปิกโอเชียเนีย (OPC) |
| --- | --- |
 ออสเตรเลีย  ฟีจี  คิรีบาส  นิวซีแลนด์  ปาปัวนิวกินี  ซามัว  ตองงา  วานูอาตู
พารามอเตอร์

พารามอเตอร์
พารามอเตอร์ (อังกฤษ: Paramotor) คืออากาศยานขนาดเล็ก ใช้เครื่องยนต์ขนาดเล็กที่นักบินสามารถแบกบนหลังเหมือนแบกเป้ ประกอบกับร่มแบบมาตรฐานคล้ายกับที่ใช้ร่อนจากภูเขา แต่ด้วยเครื่องยนต์ทำให้พารามอเตอร์สามารถบินขึ้นลงได้อย่างอิสระมากว่าร่มร่อน( paraglide)
พารามอเตอร์ เป็นรูปแบบการบินที่ปลอดภัย และประหยัดที่สุด อุปกรณ์ต่างๆที่ใช้ในการบินสามารถจัดเตรียมเก็บขึ้นรถยนต์เพื่อเตรียมพร้อม บินได้ในเวลาเพียงไม่กี่นาที อัตราความเร็วในการบินจะอยู่ที่ประมาณ 40-55 กม./ชม. ขึ้นอยู่กับสมรรถนะของร่มด้วย เชื้อเพลิง 10 ลิตร จะบินได้ประมาณ 3 ชม. ดังนั้นถ้าสภาวะอากาศเอื้ออำนวย การบินแต่ละครั้งจึงไปได้ไกลกว่า 100 กม.
พารามอเตอร์ มีข้อเด่นอีกอย่างคือ ใช้พื้นที่ในการบินขึ้นลงที่สั้น จึงบินขึ้นลงในพื้นที่ที่จำกัดได้ อย่างเช่นสนามฟุตบอล เป็นต้น  นักบินสามารถตรวจสอบเตรียมความพร้อมที่จะบินขึ้นได้ในเพียงไม่กี่ขั้นตอน และเมื่อ take ofแล้ว ก็สามารถบินอยู่ได้นานตราบเท่าที่เครื่องยนต์ยังทำงาน ซึ่งเมื่อไต่ขึ้นได้ระดับก็สามารถเบาเครื่องเพื่อประหยัดเชื้อเพลิงได้ทำให้ การบินข้ามประเทศเกิดขึ้นอยู่เสมอๆ เพราะนักบินสามารถใช้เทคนิคการบินที่เรียกว่า Ridge-lift ซึ่งอาศัยแรงยกจากอากาศร้อนหรือลมจากภูเขาช่วย ดังนั้นถึงแม้ว่าเครื่องยนต์จะมีปัญหา นักบินก็สามารถร่อนลงสู่พื้นดินได้อย่างปลอดภัย ซึ่งอันที่จริงแล้วนักบินทุกคน ต้องได้รับการฝึกพื้นฐานถึงเรื่องการดับเครื่องยนต์ก่อนร่อนลงนี้อยู่แล้ว
การบินในระดับความสูงที่ 500-1,000 ฟิต เป็นเรื่องที่น่าสนุก นักบินสามารถไต่ระดับความสูงขึ้นไปได้ถึง 10,000 ฟิต สถิติโลกบันทึกไว้ว่า ความสูงที่ทำไว้สูงสุดคือ 18,000 ฟิต จากระดับน้ำทะเล
เครื่องยนต์ที่ใช้กันแพร่หลายเป็นเครื่องยนต์ 2 จังหวะ สูบเดียว 210 ซีซี. ให้กำลัง 12-15 แรงม้า ในรุ่นที่ใช้ในการแข่งขันสามารถปรับแต่งเครื่องยนต์ขึ้นไปถึง 22-25 แรงม้า  น้ำหนักสุทธิของชุดbackpackปกติแล้วจะน้อยกว่า 25 kg.พารามอเตอร์ ใช้เพื่อการสันทนาการ,การแข่งขัน,การถ่ายภาพทางอากาศ,การสำรวจป่าและทรัพยากร,การทหาร และอื่นๆ
แอฟริกาใต้ เป็นแหล่งผลิตพารามอเตอร์ที่มีชื่อเสียง และ ยังเคยเป็นเจ้าภาพจัด แข่งขัน World championship เมื่อปี 1996 ที่ Cato Ridge, Durban.
สถิติโลก

สามารถบินได้ระยะทางไกล 443 km  ในปี 1997
ไต่ระดับความสูงจาก 3,000-10,000 ฟิต ใน 31 นาที 20 วินาที   เมื่อปี 1996
การเดินทางไกลที่สุดคือจาก มอสโคว-ขั้วโลกเหนือ
แหล่งข้อมูลอื่น

สยามพารามอเตอร์ เก็บถาวร 2010-01-12 ที่ เวย์แบ็กแมชชีน
ไทยพารามอเตอร์
พันธุ์พื้นเมือง

พันธุ์พื้นเมือง (อังกฤษ: landrace) หมายถึง สัตว์ หรือพืช ที่ปรับตัวต่อสภาพแวดล้อมโดยธรรมชาติ และสภาพแวดล้อมโดยทั่วไปที่สิ่งมีชีวิตเหล่านั้นอาศัยอยู่ (หรือแหล่งกำเนิด) สิ่งมีชีวิตเหล่านี้มีพัฒนาการโดยธรรมชาติ และมีส่วนเกี่ยวข้องกับการปรับปรุงพันธุ์แบบดั่งเดิมโดยมนุษย์น้อยมาก พันธุ์พื้นเมืองมีความหมายค่อนข้างแตกต่างจากความหมายของ breed และมีความหมายครอบคลุมถึงความหลากหลายของ phenotype และ genotype ซึ่งเป็นพื้นฐานของ formalised breed ที่มีความเป็นพันธุ์แท้สูง (highly-bred formalized breeds) ในบางครั้ง formalised breed ยังมีชื่อ “พันธุ์พื้นเมือง” อยู่แม้ว่าจะไม่เป็นพันธุ์พื้นเมืองที่แท้จริงก็ตาม
พืช

มีหลากหลายความหมายของพันธุ์พื้นเมืองที่ถูกนำมาใช้ทางด้านพฤษศาสตร์ “ ประชากรพันธุ์พื้นเมืองมีลักษณะที่แสดงออกที่มีความแปรปรวนสูง แต่พืชเหล่านี้มีลักษณะทางสัณฐานวิทยาที่สามารถจำแนกออกได้และมีพันธุกรรมที่แน่นอน โดยปกติเกษตรกรจะมีชื่อเฉพาะประจำท้องถิ่นพันธุ์พื้นเมืองจะมีลักษณะและคุณสมบัติที่เฉพาะ บางชนิดมีอายุสั้นและบางชนิดมีอายุยาวพันธุ์พื้นเมืองแต่ละชนิดมีการปรับตัวต่อชนิดดินที่เฉพาะจากการที่ทำการจำแนกดินเป็นส่วนย่อยๆ เช่น หนักหรือเบา อุ่นหรือเย็น แห้งหรือเปียก แข็งหรืออ่อน พืชเหล่านี้อาจถูกจำแนกด้วยการนำไปใช้ เช่น ในจำพวกธัญพืชพันธุ์พื้นเมืองที่แตกต่างกันถูกนำมาใช้ผลิตแป้ง porridge bulgur และผลิตเบียร์ เป็นต้น ประชากรพันธุ์พื้นเมืองมีการปรับตัวต่อสภาพอากาศ การเพาะปลูก โรคและแมลง แต่นั้นไม่สำคัญเท่ากับพืชเหล่านั้นมีความหลากหลายด้านพันธุกรรม เป็นประชากรที่มีความสมดุลในความเสมอภาคของสภาพแวดล้อมเชื้อที่ก่อให้เกิดโรคและการเปลี่ยนแปลงทางด้านพันธุกรรม
นอกจากนั้นมีผู้ให้ความหมายอื่นๆ ว่า autochthonous landrace หมายถึงพืชที่มีความต้านทานสูงต่อภาวะเครียดจากสิ่งมีชีวิตและไม่มีชีวิตทำให้มีเสถียรภาพการให้ผลผลิตสูงและผลผลิตอยู่ระดับปานกลางภายใต้ระบบเกษตรที่มีการดูแลรักษาและจัดการที่ไม่ค่อยดี
พืช > กระบวนการวิวัฒนาการ

พันธุ์พื้นเมืองเจริญเติบโตจากเมล็ด (พันธุ์ป่า) ซึ่งไม่ได้เกิดจากการคัดเลือก และการตลาดของบริษัทเมล็ดพันธุ์ หรือพัฒนาการจากนักปรับปรุงพันธุ์ พันธุ์พื้นเมืองเป็นพันธุ์ที่มี heterogenous สูง แต่มีลักษณะปกติที่เหมือนกันในกลุ่ม พันธุ์พื้นเมืองมีคุณสมบัติเฉพาะ และคัดเลือกให้มีความสม่ำเสมอในช่วงเวลานาน เพื่อคงไว้ของคุณลักษณะของประชากร และวิวัฒนาการไปสู่เกษตรกรในการใช้ประโยชน์ เช่นในกรณี Maruti ของถั่วมะแฮะ
ในทางกลับกันพันธุ์สมัยใหม่ได้มีการเพาะปลูกมานาน โดยเกษตรกรและไม่สามารถคงไว้ได้ ซึ่งตามหลักของการคงไว้ตามการปรับปรุงพันธุ์สามารถที่จะวิวัฒนาการไปสู่พันธุ์พื้นเมืองได้
ความสำคัญของการใช้พันธุ์พื้นเมืองของเกษตรกร จากการรวบรวมการกระจายธัญพืชในยุโรป แสดงให้เห็นว่าการใช้พันธุ์พื้นเมืองมีสัดส่วนลดลง พันธุ์พื้นเมืองมีการเพาะปลูกโดย บรรพบุรุษ (ancestor) เป็นหลัก ก่อนที่นักปรับปรุงพันธืจะเริ่มปรับปรุงพันธุ์ในศรรตวรรษที่ 20
แต่พันธุ์พื้นเมืองบางพันธุ์ยังคงมีใช้ในยุโรปโดยเกษตรกร มีการเพาะปลูกต่อเนื่องกันตลอดมา พันธุ์พื้นเมืองได้มีการรักษาไว้โดย enthusiasts ซึ่งเป็นผู้ค้นหาแนวทางในการคงไว้ด้านการเกษตรและคุณค่าของอาหาร พันธุ์พื้นเมืองมีคุณค่าที่เป็นองค์ประกอบในการทำอาหารพื้นเมืองและเครื่องดื่มพื้นบ้านท้องถิ่น โดยใช้เป็นวัตถุดิบ
ได้มีความพยายามที่จะรักษาพันธุ์พื้นเมืองของพวกธัญพืชในยุโรปโดยการเก็บรักษาพันธุกรรม กิจกรรมของการรวบรวมประสานโดยสถาบันความหลากหลายแห่งชาติ หน่วยงานที่ประสานนี้จะให้ข้อมูลข่าวสารเกี่ยวกับกิจกรรมอนุรักษณ์ รวมทั้ง online database ของการรวบรวมพันธุกรรม
สัตว์ > สุนัขพื้นเมือง

ตัวอย่างสุนัขพื้นเมืองมีความแตกต่างมากขึ้นอยู่กับแหล่งกำเนิดและเป้าหมายพันธุ์ Border Collies ได้จากประเทศสกอตแลนด์ และทางตอนเหนือของอังกฤษ ลักษณะเด่นมีส่วนได้มาจากแพะที่อยู่ชายแดน และแพะ Salukis พันธุ์พื้นเมืองจากตระวันออกกลาง พันธุ์พื้นเมืองไม่ได้บอกมากว่าปรับปรุงพันธืแล้วเป็นลักษณะใด ยกตัวอย่างเช่น Border Collies พันธุ์พื้นเมืองมีความแปรปรวนด้านลักษณะที่เห็น จากหูตั้งตรงเป็นหูตูบ และลักษณะอื่นๆที่แตกต่าง อย่างไรก็ตามแม้ว่าลักษณะทั่วๆไปจะปรากฏ แต่ยังดูออกว่าเป็น Border Collies พันธุ์พื้นเมืองและการแสดงออกก็เป็นคล้ายๆแพะ ซึ่งเป็นตัวแทนที่ถูกต้องของสายพันธุ์นั้น
เมื่อมนุษย์ได้เริ่มสร้างพันธุ์แท้ และเน้นไปที่ความสม่ำเสมอของลักษณะที่ปรากฏมากกว่าความสม่ำเสมอของการแสดงออกหรือการปรับตัวเข้ากับสิ่งแวดล้อม และทำให้สัตว์พื้นเมืองสูญหายไปมาก ตัวอย่างเช่น Border Collies จะไม่เป็นพันธุ์ที่ดีเหมือนกับแพะและไม่มีหนังเหมาะสมกับ Scottish borderland
สัตว์ > สัตว์อื่นๆ

พันธุ์พื้นเมืองรวมทั้งสัตว์ท้องถิ่นหลายชนิด ตัวอย่างเช่น Shetland sheep, Welsh mountain sheep, New Forest pony, Coloured Cob และ Exmoor pony บ่อยครั้งการคัดเลือกได้ทำจากประชากรพื้นเมือง เพื่อสร้าง pedigree breeds ตัวอย่างเช่น New Forest pony อาศัยอยู่ในเขตกึ่งป่าของ New Forest ไม่ใช่ pedigree สัตว์พื้นเมือง ในขณะที่เป็นสัตว์เลี้ยงและปรับปรุงพันธุ์สำหรับ formal breed
สุกรพื้นเมือง (เช่น Danish Landrace) ได้จากพันธุ์พื้นเมืองจริงๆ และม้าที่ปรับปรุงพันธุ์ได้พันธุ์แท้ และไม่มีการเปลี่ยนแปลงจากต้นกำเนิดพันธุ์ป่า หรือพันธุ์พื้นเมืองในระยะแรก แม้ว่าคำนี้จะไม่ค่อยได้ใช้ในการปรับปรุงพันธุ์ม้า อย่างไรก็ตาม ม้า Arabian และ Andalusian จะมีส่วนต่างๆที่ได้รับจากบรรพบุรุษ
แหล่งข้อมูลอื่น

Don Bixby: Types of Breed, American Livestock Breeds Conservancy (ALBC) News, January-February 2003, and reprinted in Rare Breeds NewZ for May 2003
What is Landrace เก็บถาวร 2008-04-12 ที่ เวย์แบ็กแมชชีน
Description of the AFRICANIS land race dog
Danish landrace swine เก็บถาวร 2013-01-15 ที่ เวย์แบ็กแมชชีน
Danish landrace sheep เก็บถาวร 2013-03-10 ที่ เวย์แบ็กแมชชีน
Livestock Guard Dogs: What is a Breed and Why Does It Matter? เก็บถาวร 2004-10-20 ที่ เวย์แบ็กแมชชีน
พาราลิมปิกฤดูร้อน 1968

| --- | --- |
เมืองเจ้าภาพ: เทลอาวีฟ ประเทศอิสราเอล
ประเทศเข้าร่วม: ประเทศ
นักกีฬาเข้าร่วม: คน
กีฬา: ชนิด
พิธีเปิด: 4 พฤศจิกายน พ.ศ. 2511
พิธีปิด: 13 พฤศจิกายน พ.ศ. 2511
ประธานพิธี: ยิกัล อาลอน
สนามกีฬาหลัก: สนามกีฬามหาวิทยาลัยฮีบรู
พาราลิมปิกฤดูร้อน 1968 (อังกฤษ: Paralympic 1968) หรือการแข่งขันกีฬาพาราลิมปิกฤดูร้อนครั้งที่ 3 เป็นการแข่งขันกีฬาคนพิการระดับโลกที่มีการแข่งขันกีฬาหลายชนิด จัดขึ้นที่Tel Aviv ประเทศอิสราเอล ระหว่างวันที่ 4 พฤศจิกายน ถึง 13 พฤศจิกายน พ.ศ. 2511
ประเทศที่เข้าร่วมแข่งขัน

| 0 | 1 | 2 |
| --- | --- | --- |
|   อาร์เจนตินา   ออสเตรเลีย   ออสเตรีย   เบลเยียม   แคนาดา   เดนมาร์ก   เอธิโอเปีย   ฟินแลนด์   ฝรั่งเศส   สหราชอาณาจักร |   อินเดีย   ไอร์แลนด์   อิสราเอล   อิตาลี   จาเมกา   ญี่ปุ่น   มอลตา   เนเธอร์แลนด์   นิวซีแลนด์ |   นอร์เวย์   โรดีเชีย   แอฟริกาใต้   เกาหลีใต้   สเปน   สวีเดน   สวิตเซอร์แลนด์   สหรัฐ   เยอรมนีตะวันตก   |
สรุปเหรียญการแข่งขัน

ตารางสรุปเหรียญการแข่งขัน 10 อันดับแรก
พาราซอมเนีย (อัลบั้ม)

พาราซอมเนีย (อังกฤษ: Parasomnia) เป็นสตูดิโออัลบั้มชุดที่ 16 ที่กำลังจะออกจำหน่ายโดยวงดนตรีโพรเกรสซิฟเมทัลชาวอเมริกัน ดรีมเทียเตอร์ มีกำหนดการออกจำหน่ายในวันที่ 7 กุมภาพันธ์ ค.ศ. 2025 ซึ่งจะเป็นสตูดิโออัลบั้มชุดแรกในรอบเกือบ 4 ปีของวงนับตั้งแต่อัลบั้มอะวิวฟรอมเดอะท็อปออฟเดอะเวิลด์ (ค.ศ. 2021) และเป็นสตูดิโออัลบั้มชุดแรกในรอบกว่า 15 ปี ที่มีไมค์ พอร์ตนอย กลับมาทำหน้าที่เป็นมือกลองของวงอีกครั้ง นับตั้งแต่อัลบั้มแบล็กคลาวส์แอนด์ซิลเวอร์ไลนิงส์ (ค.ศ. 2009)
เบื้องหลังและการผลิต

ความตั้งใจของดรีมเทียเตอร์ที่จะทำงานในอัลบั้มที่ 16 ถูกกล่าวถึงครั้งแรกประมาณหกเดือนหลังจากอัลบั้มอะวิวฟรอมเดอะท็อปออฟเดอะเวิลด์ โดยมือคีย์บอร์ด จอร์แดน รูเดส ได้ให้สัมภาษณ์กับ VW Music เกี่ยวกับแผนงานในอนาคตของวงว่า "หลังจากที่เรากลับมาจากการแสดงครั้งสุดท้ายในทัวร์ยุโรปแล้ว เราก็จะพักสักหน่อย และหลังจากที่ผมแสดงงานเพลงเดี่ยวเสร็จแล้ว ดรีมเทียเตอร์ก็จะออกทัวร์ต่อโดยมีงานแสดงที่ญี่ปุ่น อเมริกาใต้ และอีกหลาย ๆ ที่ที่จะประกาศให้ทราบในภายหลัง เมื่อทุกอย่างลงตัวแล้ว เราจะกลับเข้าสู่สตูดิโออีกครั้งและทำอัลบั้มใหม่ ซึ่งจะต้องยอดเยี่ยมมาก ดังนั้น ใช่แล้ว งานแบบนั้นกำลังจะเกิดขึ้นในไม่ช้า"
ในเดือนตุลาคม ค.ศ. 2022 จอห์น เปตรุชชี มือกีตาร์กล่าวว่า ดรีมเทียเตอร์จะเริ่มอัดสตูดิโออัลบั้มชุดที่ 16 ในช่วงปลาย ค.ศ. 2023 สองเดือนต่อมา เจมส์ ลาบรี นักร้องนำกล่าวว่า "ถ้าผมมองไทม์ไลน์ตามแบบที่มันดำเนินไปตามปกติ ผมไม่คิดว่าเราจะเข้าสตูดิโอได้จนกว่าจะถึงต้นปี 24" และเสริมว่า "ผมไม่คิดว่ามันจะสมเหตุสมผลที่จะเข้าสตูดิโอก่อนหน้านั้น แต่อย่าเชื่อผมนะ บางสิ่งบางอย่างก็เปลี่ยนแปลงได้เสมอ"
ในวันที่ 25 ตุลาคม ค.ศ. 2023 ดรีมเทียเตอร์ได้ประกาศการลาออกของไมค์ แมนจินี มือกลอง เนื่องจากวงกำลังกลับมารวมตัวกับไมค์ พอร์ตนอย ซึ่งเป็นอดีตสมาชิกและผู้ก่อตั้งวง นอกจากนี้ วงยังประกาศแผนการอัดสตูดิโออัลบั้มชุดแรกร่วมกับพอร์ตนอยในรอบ 15 ปี ความคืบหน้าของอัลบั้มชุดต่อจากอะวิวฟรอมเดอะท็อปออฟเดอะเวิลด์ เริ่มต้นขึ้นในเดือนกุมภาพันธ์ ค.ศ. 2024 เมื่อพอร์ตนอยโพสต์รูปภาพจาก DTHQ บนบัญชีอินสตราแกรมของเขา ซึ่งยืนยันว่าอัลบั้มนี้จะ "เริ่มดำเนินการอย่างเป็นทางการ" ในวันที่ 2 เมษายน ค.ศ. 2024 เปตรุชชีและพอร์ตนอยประกาศว่าการเขียนเพลงและแทร็กกลองทั้งหมดเสร็จสิ้นแล้ว และจะมีการอัดเพิ่มเติมจนถึงเดือนกรกฎาคมของปีนั้น
ในวันที่ 10 ตุลาคม ค.ศ. 2024 ดรีมเทียเตอร์ได้ปล่อยเพลง "ไนต์เทร์เรอร์" (Night Terror) โดยเป็นซิงเกิลแรกจากสตูดิโออัลบั้มชุดที่ 16 ของวงที่มีชื่อว่า พาราซอมเนีย (Parasomnia) ซึ่งมีกำหนดวางจำหน่ายในวันที่ 7 กุมภาพันธ์ ค.ศ. 2025
รายชื่อแทร็ก

| ลำดับ | ชื่อเพลง | ยาว |
| --- | --- | --- |
| 1. | "In the Arms of Morpheus" | 5:22 |
| 2. | "Night Terror" | 9:55 |
| 3. | "A Broken Man" | 8:30 |
| 4. | "Dead Asleep" | 11:06 |
| 5. | "Midnight Messiah" | 7:58 |
| 6. | "Are We Dreaming?" | 1:28 |
| 7. | "Bend the Clock" | 7:24 |
| 8. | "The Shadow Man Incident" | 19:32 |
| ความยาวทั้งหมด: | ความยาวทั้งหมด: | 71:15 |
บุคคลที่มีส่วนร่วม

เจมส์ ลาบรี – ร้องนำ
จอห์น เปตรุชชี – กีตาร์, โปรดิวเซอร์
จอห์น ไมอัง – เบส
จอร์แดน รูเดส – คีย์บอร์ด
ไมค์ พอร์ตนอย – กลอง
พันธมิตรฟื้นฟูสาธารณรัฐ

| --- | --- |
 ตราและธงของพันธมิตรฟื้นฟูสาธารณรัฐ
จักรวาล: สตาร์ วอร์ส
ประเภท:   ขบวนการต่อต้านไร้สัญชาติ  แนวร่วมสนับสนุนประชาธิปไตยสาธารณรัฐ  ลัทธิสงครามอสมมาตร 
ก่อตั้ง: 2 ปีก่อนยุทธการยาวิน พร้อมลงนามประกาศตัวเป็นกบฏ
สถานที่ตั้ง: อัลเดอราน, Atollon, ดันทูอิน, ยาวิน, ฮอธ, Tureen VII, ฐานลับอื่น ๆ
ผู้นำ:   มอน มอธมา  เบล ออร์กานา  Alliance High Command 
บุคคลสำคัญ:   ราชินีเบรฮา ออร์กานา (จนถึง 0 ปีก่อนยุทธการยาวิน)  นายพล Hera Syndulla  พลเรือเอกอัคบาร์  Admiral Raddus  นายพล Jan Dodonna  หัวหน้าสายลับ อาโซกา ทาโน  วุฒิสมาชิก แพดเม่ อมิดาลา (จนถึง 19 ปีก่อนยุทธการยาวิน)  คณะรัฐมนตรี 
เทคโนโลยี: pressurized rooms, medical droids
หน่วยงานที่เกี่ยวข้อง: Alliance Army, Alliance Navy, Alliance Starfighter Corps, Jedi Order, Clandestine cell systems
ศัตรู: จักรวรรดิกาแลกติก
สกุลเงิน: Galactic Standard Credit (Imperial Dataries)
Founding document: Declaration of Rebellion
ภาษาทางการ: เบสิก
พันธมิตรฟื้นฟูสาธารณรัฐ (อังกฤษ: Alliance to Restore the Republic)หรือ พันธมิตรกบฏ (อังกฤษ: Rebel Alliance) หรือเรียกอย่างง่าย ๆ ว่า ฝ่ายกบฎ เป็นกลุ่มพันธมิตรระหว่างดวงดาวที่ไร้สัญชาติที่ถูกสมมุติขึ้นโดยฝ่ายไม่เห็นด้วยในระบอบสาธารณรัฐ ฝ่ายปฏิวัติ และระบบกลุ่มขนาดเล็กที่ปกปิดเป็นความลับที่ต่อต้านจักรวรรดินิยมในขบวนการต่อต้านจักรวรรดินิยมของจักรวรรดิกาแลกติก เป้าหมายของฝ่ายพันธมิตรคือการฟื้นฟูสาธารณรัฐกาแลกติกขึ้นมาใหม่อีกครั้ง เป็นกลุ่มตัวละครหลักของไตรภาคเดิมของสตาร์ วอร์ส เทียบเท่ากับนิกายเจไดที่ล่มสลายซึ่งรอดชีวิตจากการกวาดล้าง ได้แก่ โอบีวัน เคโนบี โยดา และต่อมาลุค สกายวอล์คเกอร์
ในฐานะขบวนการเชิงปฏิกิริยาโดยตรงต่อการก่อตั้งจักรวรรดิ การก่อการกำเริบของฝ่ายกบฏได้ดำเนินการปฏิบัติการอย่างลับ ๆ บนดาวพิภพกองรักษาการณ์ของจักรวรรดิ และใช้กลยุทธ์ไร้สัญชาติร่วมกับการทำสงครามแบบฝูงหมาป่าและกองโจรกับกองเรือจักรวรรดิทั่วทั้งกาแลกซี เรือหลวงไม่มีที่สำหรับฝ่ายกบฏ พวกมันมีราคาแพงในการสร้าง การบำรุงรักษา และดูแลลูกเรืออย่างเต็มที่ ฝ่ายกบฏนั้นมีข้อจำกัดทั้งด้านกำลังคนและทรัพยากรที่มากเกินไปที่จะพิสูนจน์ให้เห็นถึงการวางทั้งสองไว้เป็นเป้าหมายขนาดยักษ์ ในขณะที่จักรวรรดิกาแลกติกสามารถเสริมกำลังที่มากขึ้นและอำนาจการยิงที่เพิ่มมากขึ้นได้ตลอดเวลา ความสามารถในการเข้าโจมตีเป้าหมายที่ประเมินค่าสูงและขจัดให้สิ้นซากนั้นสำคัญกว่ามาก ในขณะที่ฝ่ายจักรวรรดิถือว่าฝ่ายคัดค้านและการก่อกบฏทั้งหมดเป็นการกระทำของลัทธิหัวรุนแรงและการก่อการร้ายในโฆษณาชวนเชื่อของฝ่ายจักรวรรดิ ฝ่ายพันธมิตรได้ถูกอธิบายและแสดงให้เห็นในสื่อต่าง ๆ ของสตาร์ วอร์ส ในฐานะกลุ่มนักสู้เพื่อนำเสรีภาพกลับคืนมา โดยยึดหลักของความอดทน การเสริมอำนาจด้วยตัวเอง และความหวังสำหรับอนาคตที่ดีกว่าโดยใช้อาวุธและกลยุทธ์ของฝ่ายกบฏ
ฝ่ายพันธมิตรฟื้นฟูได้แสดงให้เป็นครั้งแรกในฐานะฝ่ายตัวละครหลักในภาพยนตร์ ภาคความหวังใหม่ (ค.ศ. 1977) ภาคจักรวรรดิเอมไพร์โต้กลับ(ค.ศ. 1980) และภาคการกลับมาของเจได (ค.ศ. 1983) ต้นกำเนิดของกลุ่มนี้ถูกพาคพิงถึงในภาคซิธชำระแค้น (ค.ศ. 2005) และกิจกรรมช่วงแรกของพวกเขามีอยู่ในซีรีส์ทางโทรทัศน์ของดิสนีย์เอ็กซ์ดีอย่าง เรเบลส์ และภาพยนตร์ร่วมเรื่องอย่าง โร้ค วัน (ค.ศ. 2016)
ประวัติ > กองกำลังต่อต้านติดอาวุธ

จักรวรรดิรักษาคำสั่ง, และคนอย่างเจ้าทำลายมัน
ในปีต่อๆ มา, ขณะที่จักรวรรดิของพัลพาทีนเติบโตขึ้นทั้งขนาดและอำนาจ, การต่อต้านก็เริ่มขึ้นจากมุมต่างๆ ของกาแลกซี่ กลุ่มองค์กรขนาดเล็กและไม่เป็นทางการนี้ต่อมาได้จู่โจมจักรวรรดิแบบกะทันหัน, รวมทั้งก่อวินาศกรรมซึ่งส่งผลโดยตรงต่อการก่อสร้างดาวมรณะ กลุ่มเหล่านี้เริ่มรวบรวมกัน, เรียงลำดับจากผู้ที่ภักดีที่สุดต่อสาธารณรัฐไปสู่อดีตฝ่ายแบ่งแยกดินแดน เมื่อกองกำลังต่อต้านนี้เป็นที่รู้จักต่อๆ ไป, อดีตศัตรูก็กลายเป็นพันธมิตรที่คาดไม่ถึง